**PÁLYÁZATI FELHÍVÁS**

KÓS KÁROLY SZÜLŐFÖLDKUTATÓ ÉS HONISMERETI TÁBORBAN VALÓ RÉSZVÉTELRE

50 fiatal részére

**Helyszín: Deságtelep, Zeteváralja (Hargita megye, Erdély)**

**Időpont: 2016. szeptember 2-9.**

**Kinek ajánljuk táborunkat?**

◦ a Kárpát-medence és a nagyvilág minden pontjáról várunk olyan magyar fiatalokat, akik a tábor kezdetéig betöltik 18. életévüket, és elkötelezettséget éreznek szülőföldjük társadalmi ügyei iránt, különös tekintettel a megmaradás és gyarapodás kérdésére

◦ akik szeretnék kiváló szakemberektől megtanulni, hogyan lehet szűkebb hazájukat néprajzi és szociológiai módszerekkel közelebbről megismerni és leírni

◦ akik szívesen vállalkoznak arra, hogy október 31-ig készítenek egy leíró tanulmányt a szülőföldjükön élő magyarság megmaradási és elvándorlási gyakorlatáról

◦ mindenkinek, aki szívesen eltöltene a nyár zárásaként egy hetet hasonló érdeklődésű fiatalok között a Hargita lábánál, festői környezetben.

**Mit támogatunk pályázati keretből?**

◦ a szállás költségeit és a tábor alatti teljes ellátást

◦ a tábori programok és előadók költségeit

◦ különjáratú autóbuszok bérlésével besegítünk az oda- és visszautazásba

◦ a legsikerültebb pályamunkákat beküldőknek biztosított értékes nyereményeket

**Az eredményes pályázatokhoz csupán három dokumentumot kell elküldened**:

 ◦ egy lényegre törő motivációs levelet

◦ egy fényképes önéletrajzot

◦ egy ajánlólevelet otthoni tanárodtól, lelki vezetődtől vagy közösségi vezetődtől vagy, aki szívesen kezeskedik érted

Pályázatodat interneten az info@nski.gov.hu címre,

vagy postán az 1368 Budapest Pf. 178. címre küldheted el.

Az üzenet tárgyába / a borítékra kérjük írd rá: KÓS KÁROLY TÁBOR

**Beérkezési** **határidő**: 2016. augusztus 1. hétfő

**A nyertes pályázók kiválasztásának határnapja**: 2016. augusztus 8. hétfő

Minden pályázót az önéletrajzában megjelölt elektronikus levélcímen értesítünk, illetve oda küldjük el a részletes jelentkezési lapokat is.

*Táborunk sajnos nem akadálymentes.*

Ha bármilyen kérdésetek lenne, szívesen felvilágosítással szolgálunk az info@nski.gov.hu elektronikus levélcímen.

